כב' בשבט, תש"פ

17 בפברואר 2020

**תכנית מלגות לדוקטורנטים מצטיינים[[1]](#footnote-1)\* במדעי הנתונים**

**מחזור ב' (תשפ"א-תשפ"ג)**

## **מטרות התכנית**

## בהמשך להמלצות ועדת ההיגוי המייעצת לות"ת לנושא מדעי הנתונים, החליטה ות"ת על תכנית לקידום מדעי הנתונים הכוללת גם רכיב של תכנית מלגות לדוקטורנטים מצטיינים בתחומי המחקר של מדעי הנתונים. מטרות התכנית הן:

* לעודד ולסייע לסטודנטים מצטיינים בתחומי המחקר של מדעי הנתונים לפנות למסלול לתואר שלישי באוניברסיטאות המחקר המתוקצבות ע"י ות"ת;
* לאפשר לדוקטורנטים מצטיינים בתחומי המחקר של מדעי הנתונים להקדיש את מלוא זמנם ועיסוקם ללימודים ולמחקר במסגרת לימודי הדוקטורט;
* בטווח הארוך, להביא להגדלת מספר החוקרים וחברי הסגל האקדמי באוניברסיטאות המחקר העוסקים בתחומי המחקר של מדעי הנתונים.

## **המלגות**

1. תכנית המלגות תופעל במשך שלושה מחזורים בין השנים תש"פ-תשפ"ב. מחזור זה הינו המחזור השני לתכנית המלגות.
2. מדי שנה תשתתף ות"ת במימון של עד 10 מלגות תלת-שנתיות לדוקטורט, שמועמדותם תוצע על ידי אוניברסיטאות המחקר בארץ.
3. גובה השתתפות ות"ת במימון המלגות יעמוד על 60,000 ₪ בשנה לכל מלגה (במחירי תקציב תש"פ), למשך 3 שנים, יחד עם דרישה להשתתפות מצד המוסד האקדמי בגובה של מינימום 100%, כך שגובה המלגה השנתית יעמוד על מינימום 120,000 ₪ בשנה.
4. במקרה של אי התאמה בין תנאי האוניברסיטה לתקנון זה – יחולו תנאי תקנון זה.
5. מתן המלגה הינו בכפוף לתנאים הבאים:
6. הדוקטורט מתבצע באחת מאוניבריסטאות המחקר בארץ.
7. למלגה יוגשו מועמדים שסיימו את לימודי התואר השני עד לפני חמש שנים ביחס להגשת הבקשה או תלמיד במסלול ישיר לדוקטורט.
8. המלגאי מתחייב כלפי המוסד:
* לסיים את עבודת הדוקטורט תוך חמש שנים מיום הגשת תכנית המחקר כאשר מתן המלגה הינו לתקופה של שלוש שנים לכל היותר. לבקש את אישור האוניברסיטה, לכל הפסקה בעבודת המחקר לתקופה של ששה חודשים או יותר. בכל מקרה לא ניתן להקפיא את המלגה ליותר משנה אחת.
1. האוניברסיטה מתחייבת כלפי ות"ת:
* לא להעסיק את המלגאי על חשבון המלגה.
* להעמיד לרשות המלגאי את הספרות המקצועית ואת כלי המחקר הדרושים בדרך שיתאפשר ניצול אופטימלי של שנות המחקר.
* להביא לידיעת המלגאי את תקנון התוכנית ואת חובותיו וזכויותיו בהתאם לתקנון זה.
* לשלם למלגאי לכל הפחות את סכום המלגה השנתי הנקוב בתקנון זה, וזאת בכפוף לעמידת המלגאי בתנאים המפורטים בתקנון ובהנחיות המלגה.
* המלגאים יוכלו לעבוד בתקופת המלגה בעבודות שונות (כולל כ”עוזרי הוראה”, “ועבודות אחרות”) **בהיקף שלא יעלה על 8** שעות עבודה שבועיות, ובתנאי שעבודתם רלוונטית לתחום לימודיהם/מחקרם ובאישור בכתב ממנחה הדוקטורט. עבודתו של המלגאי כאמור תהיה בשכר עבודה מלא (הנפרד מהמלגה), בגינו ישולמו הפרשות לזכויות סוציאליות ומס הכנסה כדין וכי שכר זה לא יינתן כתמורה לרבות כל התחייבות של המלגאי למתן שירות כלשהו לנותן המלגה או למילוי תפקידו בו.
* להקים מאגר נתונים לבוגרי התכנית אשר באמצעותו ניתן יהיה לשמור על קשר עם בוגרי התוכנית ולאסוף מידע חיוני אשר עתיד לסייע רבות בבחינת יעילותה של תכנית מלגות זו. על מאגר הנתונים לכלול את המידע הבא: אמצעי שמירת קשר עם בוגרי התכנית (אימייל ו/או טלפון), מידע אודות השתלבותם של הבוגרים בחיים האקדמיים בתחומי ההוראה והמחקר, העסקתם במכוני מחקר וכן השתלבותם בשוק הפרטי. לספק לות"ת מידע מתוך מאגר הנתונים.

יודגש כי האמור בסעיף ג' לעיל, הינו בכפוף לסעיף 11 בכללי המועצה להשכלה גבוהה בדבר התאמות עקב טיפולי פוריות, היריון, לידה, אימוץ, או קבלת ילד למשמורת או אומנה לעניין היעדרות בשל אירוע מזכה וכן בהתאם לכללי זכויות הסטודנט כפי שנשלחו למוסדות ע"י המל"ג ביום 28.2.2012.

1. על מנת להבטיח מניעת כפל תקצוב, במקרים בהם זכה הדוקטורנט במלגות ובמענקים שמקורם בתקצוב ציבורי בנוסף למלגה זו, יהיה על הסטודנט לבחור בין מלגה זו או מקורות אחרים. ועדת השיפוט שומרת לעצמה את הזכות לבחון את המקורות הנוספים, במטרה למנוע כפל תקצוב. האוניברסיטאות מתבקשות לפרט בטופס המועמדות את מלוא המידע הרלוונטי בנושא זה.

## **תקופת המלגות**

## השתתפות ות"ת במימון המלגות לדוקטורט תהיה לתקופה של שלוש שנים לכל היותר פר מלגה (להוציא במקרה של התקיימות אירוע מזכה כפי שמפורט בסעיף ד' לעיל), וזאת למשך שלושה מחזורים, החל משנת תש"פ ועד תשפ"ב (בתשפ"ג-תשפ"ד יהיו רק מלגות ממשיכות). הענקת המלגה בשנה השנייה ובשנה השלישית מותנית בפעילותו האקדמית של המלגאי.

## **הגשת מועמדים למלגה**

## כמועמדים למלגות יוגשו אך ורק סטודנטים מצטיינים לדוקטורט בתחומי הליבה והמעטפת של מדעי הנתונים, כפי שהוגדרו על ידי ועדת ההיגוי של ות"ת, כמפורט מטה:

## "מדעי הנתונים עוסקים בעקרונות ובפיתוח שיטות לאיסופם, אחסונם וניתוחם של נתונים, להסקה, לחיזוי וליצירת ידע מהם, תוך התייחסות להיבטים אנושיים וחברתיים בתהליך. **נושאי המחקר בליבת התהליך** (לפי הסדר לעיל) הם: שיטות לאיסוף נתונים על ידי ניסויים, דגימה, כרייה ומנועי חיפוש; שיטות לאחסון, הנגשת הנתונים לניתוח וחישוב (מבוזר) על מערכות בסיסי נתונים/מידע, ושל נתוני עתק. פיתוח מתודולוגיות ניתוח נתונים כגון רשתות עצביות ולמידה עמוקה, למידה על ידי חיזוקים ובקרה מסתגלת, למידה סטטיסטית, והסקה סטטיסטית; זאת על מנת לבנות אלגוריתמים ומודלים למיון וחיזוי, לתיקופם, ניצולם ליצירת ידע והנגשתו (ויזואליזציה); התייחסות לנתונים מיוחדים כגון ניתוח תמונות וראייה ממוחשבת, עיבוד שפה טבעית, דיבור ושמיעה. ניתוח רשתות, נתונים אורכיים, נתונים עתיים ומרחביים ונתוני הישרדות. כל זאת, תוך התייחסות להיבטים אתיים ביחס לפרט, כגון פרטיות וחיסיון, ולחברה, כגון הדירות ותקפות השימוש בתוצאות.

## **תחומי המעטפת של מדעי הנתונים כוללים**: בינה מלאכותית, אופטימיזציה, חקר ביצועים, רובוטיקה, תורת המשחקים, תהליכים סטוכסטיים, אינפורמציה, בקרה, ניתוח אותות, ביו-אינפורמטיקה, ביולוגיה חישובית, רפואה דיגיטלית/מותאמת אישית, אפידמיולוגיה, אקונומטריקה, פסיכומטריקה, סייבר, חישוב קוונטי, ניהול ובניית בסיסי נתונים/מידע."

## **תנאים כלליים לבחירת המועמדים**

## המועמד למלגה יהיה בעל תואר שני מחקרי או תלמיד במסלול הישיר לדוקטורט שתכנית לימודיו לדוקטורט אושרה[[2]](#footnote-2). בשני המקרים, הגשתו של המועמד ע"י המוסד תתבצע לא יאוחר משנה וחצי לאחר מועד אישור תכנית לימודיו לדוקטורט. בקרב זוכי המלגות מעבר לשלב ב' של הדוקטורט (אישור הצעת המחקר) חייב להתבצע בתוך שנה לכל היותר מתאריך הגשת המועמדות.

נהלי הגשה ותהליך בחירת המועמדים

* 1. האחריות לבחירת המועמדים תהיה בידי המוסדות המגישים. כל מוסד יבחר את מועמדיו למלגות בתהליך פנימי ובכפוף לתנאים המפורטים להלן. הגשת רשימת המועמדים לות"ת תיעשה בהתאם להנחיות המפורטות בקול הקורא ותלווה בדברי הסבר על תהליך הבחירה והתחייבות על קיום התנאים הדרושים.
	2. האוניברסיטה תגיש לות"ת עד ליום שלישי ה 12.5.2020, באמצעות לשכת הרקטור ובעזרתו של רכז/ת המלגות המוסדי, את רשימת המועמדים לקבלת המלגה. את הבקשות יש להגיש באופן אלקטרוני ופרטני בקישור ל- One Driveאשר ישלח לרכז/ת המלגות בכל מוסד בנפרד.
	3. לשאלות ניתן לפנות לדניאל מילבאוור, רכז מחקר ואסטרטגיה מל"ג/ות"ת, בכתובת מייל danielm@che.org.il.
	4. רקטורי האוניברסיטאות/סגני הנשיא לעניינים אקדמיים, יעבירו לות"ת את הנתונים הבאים:
* תקנון המוסד לבחירת המועמדים;
* רשימת המועמדים למלגה במוסד על גבי טופס מרוכז, לפי סדר עדיפות, ובכפוף למספר המועמדים מקסימלי של עד חמישה מועמדים עבור כל מוסד (מצ"ב נספח א');
* פרטים מלאים על כל מועמד, כפי שהוגשו לוועדת הבחירה במוסד, יש להגיש על גבי טופס ייעודי נוסף: "טופס הגשת מועמדות למלגת דוקטורט" (מצ"ב נספח ב');
* הנימוקים לבחירתם של המועמדים;
* התחייבות המוסד והמועמד על קיום התנאים בהתאם לתקנון ות"ת.

ועדת השיפוט של התכנית תבחר בכל שנה עד 10 מלגאים חדשים מבין רשימות המועמדים מכל המוסדות. בחירת הזוכים תעשה על בסיס תחרותי כלל-ארצי (ולא מוסדי) מבין המועמדים העומדים בתנאי הסף. הבחירה תיעשה על פי קריטריונים של מצוינות אקדמית ופוטנציאל אקדמי בלבד. ועדת השיפוט תיקח בחשבון את סדר העדיפות שנקבע על ידי המוסד, אך אינה מתחייבת לפעול על פיו. כמו כן, הועדה שומרת לעצמה את הזכות לפנות במקרה הצורך לסוקרים חיצוניים בעלי מומחיות מהארץ או מחו"ל. ועדת השיפוט איננה מחויבת לחלק את סך 10 המלגות שנקבעו במכסת שנת הלימודים, במידה ואיכות המועמדים איננה עונה על דרישותיה וציפיותיה.

הגשת המועמדות תכלול:

1. קורות חיים;
2. ציוני המועמד בתואר השני;
3. פירוט על פרסומים אקדמיים, במידה ויש, השתתפות בכנסים, זכיה בפרסים אקדמיים או כל מידע רלוונטי אחר;
4. מכתב המלצה מהמנחה העתידי לדוקטורט, אם כבר ידועה זהות המנחה, ואנשי אקדמיה בכירים המכירים את המועמד[[3]](#footnote-3);
5. תכנית לימודים לדוקטורט[[4]](#footnote-4);
6. התחייבות חתומה על ידי רקטור האוניברסיטה, על עמידה בקריטריונים לקבלת המלגה של כל אחד מן המלגאים.

נהלי דיווח ותשלום

בתום כל שנה אקדמית תגיש האוניברסיטה לות"ת דו"ח שנתי, בצרוף מכתב מלווה מרקטור האוניברסיטה ובו:

1) דיווח אקדמי על עבודתו של כל מלגאי בנפרד, כולל דיווח קצר של המנחה על תרומתו של המלגאי לעבודת קבוצת המחקר שהוא עומד בראשה (לא יותר מעמוד אחד עבור כל מלגאי), וכן המלצה להמשך הענקת המלגה לשנה נוספת.

2) דיווח כספי על המלגאים בשנת הלימודים הנוכחית בכל המחזורים, חתום על ידי מנהל הכספים של האוניברסיטה. הדיווח יכלול אישור של העברת הכספים למלגאים - חלק ות"ת וחלק המוסד, לכל מלגאי לכל שנה במשך שלוש שנות המלגה.

3) טבלה עם רשימת המלגאים המסיימים והממשיכים לשנת הלימודים הבאה בצרוף אישור על המשך ורצף לימודיהם. כמו כן, תודיע האוניברסיטה על כל הפסקת לימודים העולה על ששה חודשים

4) אישור על קבלת תואר ד"ר לגבי המלגאים שנסתיימה השנה השלישית של קבלת המלגה (או לכל היותר לאחר סיום השנה הרביעית).

5) התחייבות על עמידת האוניברסיטה בתנאים המפורטים מעלה, תחת "מלגות", סעיף 3ג.

6) מידע על אפשרויות ההתפתחות האקדמית או המקצועית של מלגאים העומדים לקראת סיום הדוקטורט, כגון: קליטה כחבר סגל במוסד או במוסד אחר, יציאה לבתר-דוקטורט וכדומה.

על סמך הדיווחים הנ"ל, תעביר ות"ת לאוניברסיטאות בסוף שנת הלימודים את כספי המלגות בגין השנה כולה עבור מלגאי כל המחזורים הזכאים.

.

**נספח א'**

**רשימת מועמדים למלגות דוקטורט (מחזור ב', לשנים תשפ"א-תשפ"ג)**

**המוסד המגיש -\_\_\_\_\_\_\_\_\_\_\_\_\_\_**

להלן רשימת המועמדים של \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_למלגות דוקטורט במדעי הנתונים לשנת תשפ"א:

|  |  |  |  |  |  |  |  |
| --- | --- | --- | --- | --- | --- | --- | --- |
|  | שם משפחה | שם פרטי | תאריך קבלת אישור עבודת ה-M.Sc | תאריך הגשת תכנית הלימודים לדוקטורט | תאריך קבלת אישור תכנית הלימודים לדוקטורט | תחום לימודים | נושא הדוקטורט |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |

**נספח ב'**

**טופס הגשת מועמדות למלגת דוקטורט (מחזור ב', לשנים תשפ"א-תשפ"ג)**

לתשומת לב המבקש/ת

• אנא קרא/י בעיון את התקנון וההנחיות.

• מלא/י את הטופס בדייקנות.

• יש לצרף את כל המסמכים הנדרשים בהתאם לתקנון:

- קורות חיים של המועמד/ת, כולל ציוני סיום תואר שני

- תכנית הלימודים לדוקטורט

- מכתבי המלצה (מינימום שניים-מקסימום שלושה, כולל אחד ממנחה הדוקטורט)

• בקשה שלא תענה לתנאי המלגה או הלוקה בחסר לא תידון.

#### שנה אקדמית: **תשפ"א**

מוסד\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פקולטה\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. פרטים אישיים**

שם משפחה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ שם פרטי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (עברית)

שם משפחה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ שם פרטי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (לועזית)

שנת לידה \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ארץ לידה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ שנת עליה \_\_\_\_\_\_\_\_\_\_\_\_\_\_\_\_\_\_\_\_

אזרחות \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מין \_\_\_\_\_\_\_\_\_\_\_\_\_\_\_\_\_\_\_ מצב משפחתי \_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טל' בבית \_\_\_\_\_\_\_\_\_\_\_\_\_\_\_\_\_\_\_\_\_\_\_\_ טל' בעבודה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ טל' נייד \_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת דוא"ל \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עיסוק נוכחי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. לימודים תיכוניים**

|  |  |  |
| --- | --- | --- |
| שנים  | מוסד | תעודה |
|  |  |  |
|  |  |  |
|  |  |  |

|  |  |  |
| --- | --- | --- |
| שנים  | מוסד | תואר |
|  |  |  |
|  |  |  |
|  |  |  |
|  |  |  |

**3. לימודים אקדמיים**

**4. ידיעת שפות**

|  |  |  |  |
| --- | --- | --- | --- |
| שפה | קריאה | כתיבה | דיבור |
| שפת אם | טובה מאוד | בינונית | שפת אם | טובה מאוד | בינונית | שפת אם | טובה מאוד | בינונית |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

**5. שמות מנחים וממליצים** (יש לצרף מכתבי המלצה)

|  |  |  |
| --- | --- | --- |
| שם | תפקיד | מוסד |
|  |  |  |
|  |  |  |
|  |  |  |

**6. שיקולי האוניברסיטה בהגשת המועמד/ת**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. התחייבות המוסד והמועמד/ת על קיום התנאים בהתאם לתקנון ות"ת**

אנו הח"מ מתחייבים לעמוד בכל תנאי תכנית המלגות לדוקטורנטים מצטיינים במדעי הנתונים כפי שמופיעים בתקנון ובהנחיות.

תאריך\_\_\_\_\_\_\_\_\_\_\_\_\_\_\_\_ חתימת המועמד/ת \_\_\_\_\_\_\_\_\_\_\_\_\_\_\_\_\_\_\_

תאריך\_\_\_\_\_\_\_\_\_\_\_\_\_\_\_\_ חתימת הרקטור\_\_\_\_\_\_\_\_\_\_\_\_\_\_\_\_\_\_\_\_\_\_

תאריך\_\_\_\_\_\_\_\_\_\_\_\_\_\_\_\_ חתימת מנכ"ל/סמנכ"ל כספים\_\_\_\_\_\_\_\_\_\_\_\_\_\_\_\_\_\_\_\_\_

1. \* תכנית זו ערוכה בלשון זכר אך היא מופנית לנשים וגברים כאחד [↑](#footnote-ref-1)
2. יש לצרף תכנית לימודים לדוקטורט בהיקף של 2-5 עמודים, ולא הצעת מחקר שאושרה. [↑](#footnote-ref-2)
3. שני מכתבי המלצה לכל הפחות ועד שלושה מכתבי המלצה לכל היותר. רצוי כי אחד מן המכתבים יהיה מחוץ למוסד האקדמי. [↑](#footnote-ref-3)
4. תכנית הלימודים לדוקטורט תהיה בהיקף של 2-5 עמודים, ותכלול את תקציר הצעת המחקר, במידה וכבר קיימת. [↑](#footnote-ref-4)